Diari Oficial de la Generalitat Valenciana


Sumari del DOGV 5519, del 24-05-2007 (2007/6713)

RESOLUCIÓ de 9 de maig del 2007, de la direcció general d'Ensenyament per la qual es modifica la Resolució de 10 de juny del 2003 (DOGV 27.06.2003) per la qual es dicten instruccions sobre el procediment i els requisits acadèmics exigits per a concórrer a la prova d'accés a les ensenyances superiors de Ceràmica per al curs 2007/08.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5519

Data del DOGV
:   24-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6713


Data del document
:   09-05-2007

Organisme emissor
:   Conselleria de Cultura, Educació i Esport

Tipus de document
:   Resolució

Anàlisi jurídica

 Descriptors 

:   * examen
    * ceràmica
    * accés a l'educació
    * legislació escolar
    * educació artística

RESOLUCIÓ de 9 de maig del 2007, de la direcció general d'Ensenyament per la qual es modifica la Resolució de 10 de juny del 2003 (DOGV 27.06.2003) per la qual es dicten instruccions sobre el procediment i els requisits acadèmics exigits per a concórrer a la prova d'accés a les ensenyances superiors de Ceràmica per al curs 2007/08. [2007/6713]
La Resolució de 10 de juny del 2003 (DOGV 27-06-2003) de les Direccions Generals de Centres Docents i d'Ordenació i Innovació Educativa i Política Lingüística, per la qual es dicten Instruccions sobre el procediment i els requisits acadèmics exigits per a concórrer a la prova d'accés a les ensenyances superiors de Ceràmica i d'assenyat amb el Decret 100/2000, de 27 de juny del Govern Valencià (DOGV del 6 de juliol).
D'altra banda, en aplicació de les modificacions introduïdes pels articles 57.2 i 69.5 de la Llei Orgànica 2/2006, de 6 de maig, d'Educació deu adequar-se els requisits d'accés a estes ensenyances.
Per tot això, s'aplicarà la present Instrucció:
1. En l'apartat I Requisits acadèmics per a l'accés al grau superior de ceràmica, queda redactat en els següents termes:
«1.1 Podran accedir als estudis superiors de Ceràmica, els qui estiguen en possessió del títol de Batxiller o declarat equivalent i superen una prova d'accés.
1.2 Als majors de 19 anys que no estiguen en possessió del títol de Batxiller podran accedir per mitjà de la superació, a més de la prova específica, d'una prova que acredite que l'aspirant posseïsca la maduresa en relació amb els objectius del batxillerat.
1.3 Els alumnes que hagen superat la prova d'accés a la Universitat per a majors de 25 anys, se'ls considerarà requisit acadèmic equivalent a la prova de maduresa, i hauran de superar la prova d'accés.
1.4 Podran accedir directament als estudis, sense necessitat de realitzar la prova d'accés, els qui es troben en possessió d'algun dels títols de Tècnic Superior d'Arts Plàstiques i Disseny, o algun dels declarats equivalents.»
2. En l'apartat II.1 Prova de maduresa, primer paràgraf, queda redactat de la següent manera:
«El termini d'inscripció a les proves de maduresa per a l'accés a les ensenyances superiors de Ceràmica per a alumnes majors de 19 anys que no tinguen els requisits acadèmics, seran les que el centre determine.»
Es modifica l'annex II.
4. En l'apartat II.4 Tribunals s'afig un nou paràgraf:
«El professorat que forme part del Tribunal, tindrà els drets establits en el Decret 24/1997, d'11 de febrer, del Govern Valencià, sobre indemnitzacions per raons de servici i gratificacions per servicis extraordinaris.»
València, 9 de maig de 2007.- El director general d'Ensenyament: Josep Vicent Felip i Monlleó.